ଏହି ଅନୁତାପର ପ୍ରାୟଶ୍ଚିତ ସ୍ୱରପ ସେ ଗୋସାଗରେଶ୍ୱର ପୋଖରୀରେ ଗାଧୋଇଥିଲେ । ମହାଦେବଙ୍କ ଏହି ପଥକୁ ଆଜିବି ଲୋକମାନେ ଅନୁସରଣ କରୁଛନ୍ତି ।
ଯଦି କେହି ଅଜାଣତରେ ହେଉ ବା ଦୁର୍ଘଟଣା ବଶତଃ ହେଉ କୌଣସି ଗାଈର ମୃତ୍ଯୁ ପାଇଁ ଦାୟୀ ହୋଇଥାନ୍ତି ସେମାନେ ପରମ୍ପରା ଅନୁସାରେ ଏହି ଗୋସାଗରେଶ୍ୱର ପୋଖରୀରେ ଆସି ଗାଧୋଇ ନିଜ ପାପର ପ୍ରାୟଶ୍ଚିତ କରିଥାନ୍ତି ।
ବୈତାଳ ମନ୍ଦିରଠାରୁ ୨୦୦ ମିଟର ଦୂରରେ ଓ ଲିଙ୍ଗରାଜ ମନ୍ଦିରର ପଶ୍ଚିମ ପଟେ ୮୦୦ ମିଟର ଦୂରରେ ଏହି ପୋଖରୀ ଅଛି ।
ଯାହାକି ସ୍ଥାନୀୟ ଅଞ୍ଚଳରେ ଏକ ପବିତ୍ର ସ୍ନାନପୀଠ ଭାବେ ଗ୍ରହଣୀୟ । ଏପରିକି ଦୁର୍ଗାପୂଜା ସମୟରେ ମଧ୍ୟ ଏଠାକୁ ଆସିଥାନ୍ତି ।
ଗଙ୍ଗ ବଂଶୀୟ ଶେଷ ହେବା ପରେ ପରେ ଅର୍ଥାତ ପ୍ରାୟ ତ୍ରୟୋଦଶ ଶତାବ୍ଦୀ ସମୟର ଏହି ପୁରୁଣା ପବିତ୍ର ପୁଷ୍କରିଣୀ ଝର ଦ୍ୱାରା ଭର୍ତ୍ତି ହେଉଥିବା ବେଳେ ଏହା ବିନ୍ଦୁସାଗର ସହ ସଂଲଗ୍ନ ଥିବା ଜଣାଯାଏ ।
ଅର୍ଥାତ ପୂର୍ବରୁ ଗୋସାଗରେଶ୍ୱର ପୋଖରୀର ଅଧିକ ପାଣି ବିନ୍ଦୁସାଗରରେ ଯାଇ ମିଶୁଥିଲା । ମାତ୍ର ଗତ କିଛି ଦଶନ୍ଧି ହେବ ଗୋଶରେଶ୍ୱର ପୋଖରୀର ଜଳ ପ୍ରବାହ ସ୍ଥିର ରହିଛି ।
ନାଁ ପୋଖରୀ ଭିତରକୁ କେଉଁଠାରୁ ପାଣି ଆସି ପାରୁଛି ନାଁ ପୋଖରୀ ବାହାରକୁ ଏଠାରୁ କୌଣସି ପାଣି ବାହାରକୁ ଯାଇ ପାରୁଛି ।
ରକ୍ଷଣାବେକ୍ଷଣର ଅଭାବ, ଭୁଲ ଯୋଜନା ଓ ଖରାପ ପରିଚାଳନା ଯୋଗୁଁ ଏହି ପବିତ୍ର ପୋଖରୀର ପାଣି ପ୍ରବାହ ବନ୍ଦ ରହିଛି ।
ପୂର୍ବରୁ ରହିଥିବା ଝର ଓ ଜଳ ପ୍ରବାହ ରାସ୍ତାକୁ ବନ୍ଦ କରି ଦିଆଯାଇଛି । ଫଳରେ ପୂରା ମୌସୁମୀ ମାସ ଯାକ ବର୍ଷା ପାଣି ବାହାରକୁ ନ ବାହାରିପାରି ବନ୍ଦିର ଭିତରକୁ ପଶୁଛି ।
ଗୋସାଗରେଶ୍ୱର ପରିସର ବିଭିନ୍ନ ଦେବାଦେବୀଙ୍କ ୧୧ଟି ମନ୍ଦିରକୁ ନେଇ ଗଠିତ । ଏଠାରେ ମୁଖ୍ୟ ଦେବତା ଭାବେ ଶିବଙ୍କୁ ପୂଜା କରାଯାଇଥାଏ ।
ଏଠାରେ ଥିବା ଅନ୍ୟ ମନ୍ଦିରଗୁଡ଼ିକ ହେଲା ଇଶାଣେଶ୍ୱର ମନ୍ଦିର, ନରସିଂହ, ପରଦେଶ୍ୱର ଓ ଶନିଶ୍ୱର ମନ୍ଦିର । ଏଗୁଡ଼ିକରେ ମଧ୍ୟ ଶିବଙ୍କୁ ପୂଜା କରାଯାଇଥାଏ ।
ଏଠାକାର ତିନି ମନ୍ଦିର ପରିତ୍ୟକ୍ତ ଅବସ୍ଥାରେ ଥିବା ବେଳେ ପରବର୍ତ୍ତୀ ସମୟରେ ଏଠାରେ ଏକ ମଣ୍ଡପ ମଧ୍ୟ ପ୍ରତିଷ୍ଠା କରାଯାଇଛି ।
ତେବେ ସବୁଠାରୁ ଗୁରୁତ୍ୱପୂର୍ଣ୍ଣ କଥା ଦୀର୍ଘଦିନ ଧରି ପୋଖରୀରେ ପାଣି ଜମା ହୋଇ ରହୁଥିବାରୁ ଏହା ମୁଖ୍ୟ ମନ୍ଦିରର ମୂଳଦୁଆକୁ ଦୁର୍ବଳ କରି ଦେଉଛି ।
ଏବେ ତ ମନ୍ଦିରର ଅନେକ ସ୍ଥାନରେ ଗାତ ବି ସୃଷ୍ଟି ହେବା ଆରମ୍ଭ ହେଲାଣି । ଲଗାଣ ବର୍ଷା ଯୋଗୁଁ ମନ୍ଦିର ପରିସରରେ ଥିବା ସମସ୍ତ ଛୋଟବଡ଼ ମନ୍ଦିରର ଗର୍ଭଗୃହରେ ବର୍ଷା ପାଣି ପଶୁଛି ।
ବର୍ଷା ପାଣି ଜମା ହୋଇ ରହୁଥିବାରୁ ଏହା ପରିସରରେ ଥିବା ମଣ୍ଡପ ଗୋଟିଏ ଆଡକୁ ଢଳିବା ଭଳି ପରିସ୍ଥିତି ଦେଖାଦେଇଛି ।
ଜମା ହୋଇ ରହୁଥିବା ପାଣି ପ୍ରଦୂଷିତ ହୋଇଯାଇଛି । ସାଧାରଣ ଭାବେ ଦୈନନ୍ଦିନ ବ୍ୟବହାର ପାଇଁ ପୂର୍ବରୁ ଲୋକେ ଏହି ପାଣିକୁ ବ୍ୟବହାର କରୁଥିବା ବେଳେ ଏବେ ସେସବୁ ବନ୍ଦ କରି ଦେଇଛନ୍ତି ।
ପୂର୍ବରୁ ଏହା ଲୋକଙ୍କ ପାଇଁ ପାନୀୟ ଜଳର ଉତ୍ସ ଥିଲା । ମନ୍ଦିର ପରିସରରେ ଥିବା ନଳକୂଅ ଉପରେ ଲୋକେ ନିର୍ଭର କରୁଥିଲେ । ହେଲେ ଏବେ ଭୂତଳ ଜଳସ୍ତର ଦୂଷିତ ହୋଇଯାଇଥିବାରୁ ଲୋକେ ଏହାକୁ ବ୍ୟବହାର କରୁ ନାହାନ୍ତି ।
ମିଳିଥିବା ସୂଚନା ଅନୁସାରେ ୧୯୯୯ ମସିହାରେ ରାଜ୍ୟ ପ୍ରତ୍ନତତ୍ତ୍ୱ ବିଭାଗ ଏହି ମନ୍ଦିର ମରାମତି କରିଥିଲେ । ସେ ସମୟରେ ଏହାର ଚାରିପାଖରେ ଏକ କାନ୍ଥ ତିଆରି କରାଯାଇଥିଲା ।
ଯାହାକି ପରବର୍ତ୍ତୀ ସମୟରେ ପୋଖରୀ ଭିତରକୁ ପ୍ରାକୃତିକ ଜଳ ପ୍ରବାହକୁ ବନ୍ଦ କରି ଦେଇଥିଲା ।
ବର୍ତ୍ତମାନ ମନ୍ଦିର ପରିଚାଳନା ଦାୟିତ୍ୱରେ ଥିବା ଅଧିକାରୀ ନିୟମିତ ବ୍ୟବଧାନରେ ପମ୍ପ ଲଗାଇ ବର୍ଷା ଜଳ ବାହାରକୁ କରୁଛନ୍ତି । ହେଲେ ତାହା ଫଳପ୍ରଦ ନୁହେଁ ବୋଲି ସେ କହିଛନ୍ତି ।
ଏନେଇ ସ୍ଥାନୀୟ ଲୋକମାନେ ବାରମ୍ବାର ବିଭାଗୀୟ ଅଧିକାରୀଙ୍କୁ ସାକ୍ଷାତ କରି ସମସ୍ୟାର ସମାଧାନ ପାଇଁ ଅନୁରୋଧ କରିଛନ୍ତି । ହେଲେ କୌଣସି ସୁଫଳ ମିଳିନି ।
ଯଦି ତୁରନ୍ତ ଏନେଇ କୌଣସି ପଦକ୍ଷେପ ଗ୍ରହଣ ନ କରାଯାଏ ତେବେ ଏହାର ମୂଳଦୁଆ ଗୁରୁତର ଭାବେ ପ୍ରଭାବିତ ହେବ ବୋଲି ବିଶିଷ୍ଟ ଐତିହାସିକ ତଥା ଗବେଷକ ଅନିଲ୍ ଧୀର କହିଛନ୍ତି ।
ମା' ଯୋଗେଶ୍ୱରୀ ଯୁବ ସଙ୍ଗଠନର ସଚିବ ପ୍ରଫୁଲ୍ଲ ସ୍ୱାଇଁ କହିଛନ୍ତି ଗୋସାଗରେଶ୍ୱର ପୋଖରୀର କାଦୁଅକୁ ଆମେ ଅନେକ ଥର ସଫା କରିଛୁ ।
କିନ୍ତୁ ଯଦି ଏନେଇ ବିଭାଗୀୟ କର୍ତ୍ତୃପକ୍ଷ ସ୍ଥାୟୀ ସମାଧାନ ନ କରନ୍ତି ତେବେ ଆଗକୁ ମନ୍ଦିରର ଅନେକ କ୍ଷତି ହେବ ।
ଇନଟାକ୍ ର ପ୍ରକଳ୍ପ ସଂଯୋଜକ ତଥା ଗବେଷକ ଅନୀଲ ଧୀର କହିଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ଥିବା ସମସ୍ତ ପବିତ୍ର ପୁଷ୍କରିଣୀ ଏବେ ଅବ୍ୟବସ୍ଥିତ ଓ ଅବହେଳିତ ।
ଗଙ୍ଗା-ଯମୁନା ଠାରୁ ଆରମ୍ଭ କରି ବଡ଼ କୂଅ, କପିଳେଶ୍ୱର ଅଞ୍ଚଳର କପିଳ କୁଣ୍ଡ, ମଣିକର୍ଣ୍ଣିକା, କୁକୁଟେଶ୍ୱର, କେଦାରଗୌରୀ ଓ ମୁକ୍ତେଶ୍ୱର ମନ୍ଦିର ପ୍ରାଙ୍ଗଣରେ ଥିବା ପୁଷ୍କରିଣୀ, କୋଟିତୀର୍ଥ, ପାପନାଶିନୀ, ସୁନ୍ଦରେଶ୍ୱର, ଯମେଶ୍ୱର, ମହାଭୋଇଶାସନ, ଗୋଦାବରୀ ପୁଷ୍କରିଣୀ ଆଦି ସମସ୍ତ ପୋଖରୀର ତୁରନ୍ତ ଯତ୍ନନେବା ଆବଶ୍ୟକ ।
ଏସବୁ ପୁଷ୍ପରିଣୀରେ ଏବେ କୁଢ଼କୁଢ଼ ଅଳିଆ ଆବର୍ଜନା, ପ୍ଲାଷ୍ଟିକ ଓ ଘରୋଇ ବର୍ଜ୍ୟବସ୍ତୁ ଭାସୁଥିବା ବେଳେ ଏସବୁ ସଫା ହେବା ଦରକାର ।
ଏ ବାବଦରେ ପରିବେଶବିତ୍ ବିଶ୍ୱଜିତ ମହାନ୍ତି କହିଛନ୍ତି ଲୋକମାନେ ବୋରୱେଲ୍ ଖୋଳିଦେବା ଦ୍ୱାରା ଅନେକ ସ୍ଥାନରେ ପ୍ରାକୃତିକ ଝର ସବୁ ଶୁଖିଯାଇଛି ।
ଏଦିଗରେ ସାହି କମିଟି, ସ୍ଥାନୀୟ କ୍ଲବଗୁଡ଼ିକ ଆଗେଇ ଆସି ଏସବୁ ଜଳଉତ୍ସଗୁଡ଼ିକର ପୁନଃଉତ୍ଥାପନ ଦିଗରେ କାମ କରିବା ଦରକାର ।
ଗୋସାଗରେଶ୍ୱର ପୋଖରୀ ତୁରନ୍ତ ମରାମତି ହେବା ଦରକାର । କାରଣ ପୋଖରୀ ଚାରିପାଖରେ ଥିବା ମନ୍ଦିର ସବୁ ଏବେ ବିପଦପୂର୍ଣ୍ଣ ଅବସ୍ଥାରେ ଅଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
